Nikolajs Štelbaums

Nikolajs Štelbaums (; dzimis 1933. gadā Užavas pagastā, miris 2008. gadā Omskā) bija latviešu ātrslidotājs, sporta treneris. Pasaules rekordists 10 000 m distancē, PSRS čempions ātrslidošanā (1959). PSRS komandas sastāvā piedalījās 1960. gada ziemas olimpiskajās spēlēs Skvoveli (Squaw Valley), Kalifornijā, ASV.

 Dzīvesgājums 
Dzimis 1933. gada 13. oktobrī Užavas pagasta "Dižķeižu" saimnieka Nikolaja Štelbauma ģimenē. Mācījās Užavas septiņgadīgajā skolā, 1949. gada deportāciju laikā 15 gadīgo Nikolaju kopā ar ģimeni izsūtīja uz Omskas apgabala Marjanovkas rajonu  Sibīrijā.Štelbaums Nikolajs Nikolaja d., dz. 1933  1949. g. izsūtīto iedzīvotāju saraksts pa apriņķiem Tur viņš 1951. gadā sāka mācības Omskas autotransporta tehnikumā un nodarbojās ar slēpošanu un riteņbraukšanu. 1952. gadā uzvarēja PSRS tehnikuma audzēkņu čempionātā slēpošanā, ieguva 2. vietu riteņbraukšanas sacensībās trekā Krievijas PFSR spartakiādē. 1953. gadā sāka nodarboties ar ātrslidošanu trenera Borisa Cibina, vēlāk Aleksandra Golovčenko vadībā. No 1957. gada studēja Omskas Valsts fiziskās kultūras institūtā, 1959. gadā uzvarēja PSRS čempionātā  10 000 m distancē un 1959. gada daudzcīņā sasniedza labāko rezultātu pasaulē. Arī 10 000 m distancē divas reizes pārsniedza pasaules rekordu (1959. gadā 16:31,4; 1960. gadā 16:18,3).Nikolajs Štelbaums  Latvijas Olimpiskā komiteja

1960. gadā piedalījās 10 000 m ātrslidošanas sacensībās ziemas olimpiskajās spēlēs Skvoveli (ASV), taču tika diskvalificēts. Pēc tam ilgus gadus strādāja Omskā par treneri un Valsts fiziskās kultūras institūta pasniedzēju. Precējies ar sporta vingrošanas treneri Veru Štelbaumu, arī viņa meita Jeļena Ārājs (Елена Арайс) kļuva par sporta vingrošanas treneri.

Miris 2008. gada 3. aprīlī Omskā, apglabāts Novojužnajas kapsētā (Ново-Южноe кладбищe).Штельбаумс Николай Николаевич (1933-2008)  Спортивный некрополь (krieviski)

 Atsauces 

 Ārējās saites 

 Николай Штельбаумс - омский конькобежец  Raksts par Štelbaumu Наш Омск-55.ru (krieviski)

Kategorija:1933. gadā dzimušie
Kategorija:2008. gadā mirušie
Kategorija:Ventspils novadā dzimušie
Kategorija:Latvijas ātrslidotāji
Kategorija:PSRS ātrslidotāji
Kategorija:Padomju represijās cietušie
Kategorija:Krievijas latvieši
Kategorija:Ātrslidotāji 1960. gada ziemas olimpiskajās spēlēs